Šķēpa mešana

Šķēpa mešana ir vieglatlētikas mešanas disciplīna, kurā dalībniekiem pēc iespējas tālāk jāaizmet aptuveni 2,5 metrus garš šķēps. Šķēpa mešana ir viena no vīriešu desmitcīņas un sieviešu septiņcīņas disciplīnām.

Pasaules rekords šķēpa mešanā vīriešiem ir 98,48 m un pieder Janam Železnijam no Čehijas, uzstādīts  Jēnā. Pasaules rekords šķēpa mešanā sievietēm ir 72,28 m un arī pieder Čehijas sportistei Barborai Špotākovai, uzstādīts Štutgartē .

Latvijas rekords šķēpa mešanā vīriešiem ir 90,73 m, un to  Tallinā uzstādīja Vadims Vasiļevskis. Ar šo rezultātu viņš ir visu laiku labāko šķēpmetēju desmitniekā pasaulē. Latvijas rekords šķēpa mešanā sievietēm ir 66,15 m, un tas pieder Madarai Palameikai, uzstādīts Jelgavā .

Kopš  pasaules junioru rekords vīriešiem pieder Latvijas sportistam Zigismundam Sirmajam, un tas ir 84,69 m.  Sacensībās Sofijā 2011. gada martā viņš laboja titulētā Norvēģijas sportista Andrēasa Tūrkildsena 2001. gadā uzstādīto rekordu par 60 cm, sev piederošo pasaules rekordu uzlaboja vēlāk jūnijā līdz 84,69 m.

 Noteikumi un sacensības 
Šķēpa izmēru, formu, minimālo svaru un gravitācijas centru nosaka IAAF noteikumi. Starptautiskās sacensībās vīrieši met šķēpu, kura garums ir starp 2,6 un 2,7 metriem un svars vismaz 800 grami. Sievietēm šķēpa garums ir starp 2,2 un 2,3 metriem un svars vismaz 600 grami. Šķēpam ir jābūt satvēriena joslai vismaz 150 milimetru platumā, kura veidota no auklas un tai jāatrodas šķēpa gravitācijas centrā (0,9 līdz 1,06 metri vai 0,8 līdz 0,92 metri no šķēpa smailes attiecīgi vīriešu un sieviešu šķēpiem).

Atšķirībā no citām mešanas disciplīnām (lodes grūšana, diska mešana un vesera mešana), šķēpa mešanas tehniku nosaka IAAF noteikumi un nestandarta tehnika nav pieļaujama. Šķēpu ir jātur tā satvēriena joslā un tas jāmet pāri sportista plecam vai augšējai rokai. Papildus tam, sportistam ir aizliegts pilnībā apgriezties ap savu asi tā, ka viņa mugura atrodas pret metiena virzienu. Praksē tas neļauj sportistiem mēģināt iegriezties un mest šķēpu sāniski, līdzīgi metot disku. Sportisti nav ierobežoti ar apli, bet var izmantot 4 metrus platu un vismaz 30 metrus garu skrejceļu, kas noslēdzas pie mešanas sektora izliektas arkas formā, no kuras notiek metiena mērīšana. Ieskrējiena celiņš parasti tiek izmantots, lai iegūtu papildus inerci. Tāpat kā citos mešanas veidos, dalībnieks nedrīkst atstāt mešanas zonu (skrejceļu) pirms šķēps ir piezemējies. Nepieciešamība apstāties pirms mešanas arkas ierobežo to, cik tuvu sportists var pienākt līnijai pirms metiena, kā arī izmešanas brīdī sasniegto maksimālo ātrumu.

Šķēps tiek mests virzienā pret mešanas sektoru, kas paplašinās 29 grādu leņķī no skrejceļa gala. Metiens tiek ieskaitīts tikai tad, ja šķēpa uzgalis piezemējas sektorā un smaile pieskaras zemei pirms citas šķēpa daļas. Metiena attālums tiek mērīts no metiena arkas līdz punktam, kurā piezemējās šķēpa smaile, noapaļojot līdz tuvākajam centimetram.

Sacensību noteikumi ir līdzīgi citiem mešanas disciplīnu veidiem: kārta sastāv no viena mēģinājuma katram dalībniekam un dalībnieki parasti sacenšas no trīs līdz sešām kārtām. Dalībnieks ar tālāko ieskaitīto metienu no visām kārtām tiek pasludināts par uzvarētāju. Neizšķirta gadījumā tiek salīdzināti dalībnieku otrie labākie rezultāti. Sacensības, kurās piedalās liels sportistu skaits, reizēm izmanto priekšsacīkšu principu: visi dalībnieki piedalās pirmajās trīs kārtās, bet tikai dalībnieki, kuri pēc trīs kārtām ir pirmajās astoņās vietās vai ir sasnieguši kādu minimālo attālumu, var mēģināt uzlabot savu rezultātu papildus kārtās (parasti trīs).

 Izmaiņas šķēpa konstrukcijā 
1986. gada 1. aprīlī IAAF tehniskā komisija veica izmaiņas 800 gramu smagā vīriešu sacensību šķēpa konstrukcijā. Izmaiņas tika veiktas, jo arvien biežāk sacensībās mestie šķēpi piezemējās horizontāli un radās diskusijas un protesti par tiesnešu lēmumiem šādus metienus ieskaitīt vai nē. Šķēpā tika veiktas izmaiņas, lai tā smaguma centrs tiktu pārvietots 4 centimetrus uz priekšu no spiediena centra (punkts kurā darbojas aerodinamiskais cēlējspēks un vilcējspēks), tā, lai metiena trajektorijai piemistu progresējoša lejupejoša līkne. Tas šķēpa galam liek ātrāk piezemēties, samazinot lidojuma distanci par aptuveni 10%, bet šķēps daudz biežāk ieduras zemē. 1999. gadā līdzīgas izmaiņas tika veiktas 600 gramu smagajā sieviešu sacensību šķēpā.

1991. gadā tika aizliegtas ražotāju veiktās izmaiņas, lai atgūtu daļu no zaudētās distances. Ražotāji mēģināja palielināt šķēpa astes berzi, izmantojot caurumus, dobumus un raupju krāsojumu. Šādi sasniegtie rezultāti tika svītroti no rekordu grāmatām.


 Desmit tālākie metieni 
 Vīrieši 
VietaRezultātsSportistsVietaDatums1.98,48Jēna2.97,76Hožova3.93,90Doha4.93,09Kuortane5.92,72Pekina6.92,61Šefīlda7.92,60Oslo8.92,06Ofenburga9.91,69Kuortane10.91,59Oslo Atsauce:

 Sievietes 
VietaRezultātsSportisteVietaDatums1.72,28Štutgarte2.71,70Helsinki3.71,40Splita4.70,53Berlīne5.70,20Minhene6.69,48Oslo7.69,35Ņujorka8.69,19Hožova9.69,19Goldkosta10.68,43Lozanna Atsauce:

 Sezonu labākie rezultāti 
 Vīrieši 
GadsRezultātsSportistsVieta197190,68 Jānis Lūsis (PSRS)Helsinki197293,80 Jānis Lūsis (PSRS)Stokholma197394,08 Klauss Volfermans (Rietumvācija)Leverkūzene197489,58 Hannu Sītonens (Somija)Roma197591,38 Miklošs Nēmets (Ungārija)Budapešta197694,58 Miklošs Nēmets (Ungārija)Monreāla197794,10 Miklošs Nēmets (Ungārija)Stokholma197894,22 Mihaels Vesings (Rietumvācija)Oslo197993,84 Penti Sisensāri (Somija)Oklenda198096,72 Ferencs Paragi (Ungārija)Tata198192,48 Detlefs Mihels (Austrumvācija)Berlīne198295,80 Bobs Rogijs (ASV)Štutgarte198399,72 Toms Petranofs (ASV)Vestvuda1984104,80 Ūve Hons (Austrumvācija)Berlīne198596,96 Ūve Hons (Austrumvācija)Kanbera

Ar jaunā tipa šķēpu (kopš 1986. gada)
GadsRezultātsSportistsVieta198685,74 Klauss Tafelmeijers (Rietumvācija)Koma198787,66 Jans Železnijs (Čehoslovākija)Nitra198886,88 Jans Železnijs (Čehoslovākija)Leverkūzene198987,60 Kadzuhiro Midzoguči (Japāna)Sanhosē199089,58 Stīvs Beklijs (Lielbritānija)Stokholma199189,16 Toms Petranofs (ASV)Počestroma199291,46 Stīvs Beklijs (Lielbritānija)Oklande199395,66 Jans Železnijs (Čehija)Šēfilda199491,82 Jans Železnijs (Čehija)Šēfilda199592,60 Raimonds Hekts (Vācija)Oslo199698,48 (WR) Jans Železnijs (Čehija)Jēna199794,02 Jans Železnijs (Čehija)Štellenbosa199890,88 Aki Parviainens (Somija)Tartu199993,09 Aki Parviainens (Somija)Kuortane200091,69 Konstadinoss Gaciudis (Grieķija)Kuortane200192,80 Jans Železnijs (Čehija)Edmontona200292,61 Sergejs Makarovs (Krievija)Šēfilda200390,11 Sergejs Makarovs (Krievija)Desava200487,73 Aleksandrs Ivanovs (Krievija)Ostrava200591,53 Tero Pitkemeki (Somija)Kuortane200691,59 Andrēass Tūrkildsens (Norvēģija)Oslo200791,29 Bro Grīrs (ASV)Indianpolisa200890,57 (OR) Andrēass Tūrkildsens (Norvēģija)Pekina200991,28 Andrēass Tūrkildsens (Norvēģija)Cīrihe201090,37 Andrēass Tūrkildsens (Norvēģija)Flore201190,61 Andrēass Tūrkildsens (Norvēģija)Birkjelo

 Skatīt arī 
 Šķēpa mešana Latvijā

 Atsauces 

 Ārējās saites 

 IAAF paziņojums par konstrukcijas izmaiņu iemesliem 
 Rekordi
 Masters Pasaules rangs 
 IAAF sacensību noteikumi 

Kategorija:Vieglatlētikas disciplīnas